b'\n_START_ARTICLE_\nMobile Sniper Strike Team\n_START_PARAGRAPH_\nMobile Sniper Strike Team (dobesedno angle\xc5\xa1ko Mobilna ostrostrelna udarna ekipa; kratica MSST) je koncept bojevanja, ki ga je razvil ameri\xc5\xa1ki marinski pod\xc4\x8dastnik Jack Coughlin. Sam koncept zajema lastnosti ostrostrelstva in sodobnega mobilnega bojevanja._NEWLINE_Sam koncept tako skoraj popolnoma spremeni doktrino ostrostrelcev, ki je bila do tedaj: dolgotrajno opazovanje, nepremi\xc4\x8dnost na istem polo\xc5\xbeaju, po\xc4\x8dasno premikanje med spremembo polo\xc5\xbeajev (da se izognejo odkritju), nevtraliziranje sovra\xc5\xbenika na dalj\xc5\xa1e razdalje,... MSST pa tako zajema potrebe sodobnega mobilnega bojevanja na ta na\xc4\x8din, da ostrostrelec zavzame polo\xc5\xbeaj le za kratek \xc4\x8das (odkritje in nevtraliziranje sovra\xc5\xbenika), nato pa hitro zapusti polo\xc5\xbeaj (tudi s pomo\xc4\x8djo vozil) in zavzame nov polo\xc5\xbeaj, s katerega lahko maksimalno podpre prijateljske enote. Tako se v konceptu ostrostrelec premika skupaj z napredujo\xc4\x8dimi prijateljskimi silami, a \xc5\xa1e zmeraj ohrani samostojnost ostrostrelca._NEWLINE_Prvi\xc4\x8d je bil koncept preizku\xc5\xa1en januarja 2001 v okviru voja\xc5\xa1ke vaje Projekt Metropolis (ProMet). Sama voja\xc5\xa1ka vaja je bila organizirana za potrebe razvijanja urbanega bojevanja na podlagi izku\xc5\xa1enje iz predhodnih oboro\xc5\xbeenih konfliktov (Somalija, Haiti, biv\xc5\xa1a SFRJ,...) Med to voja\xc5\xa1ko vajo je vod 11 ostrostrelcev in 5 izvidnikov (plus bolni\xc4\x8dar in poveljnik voda) dokazal ustemeljenost koncepta, ko je dosegel ve\xc4\x8d kot 60 \xc5\xbertev in popolnoma zavrl napredovanje sovra\xc5\xbenikovih sil v mestu. _NEWLINE_Prva bojna preizku\xc5\xa1nja koncepta se je zgodila med operacijo Ira\xc5\xa1ka svoboda, kjer so ostrostrelci mno\xc5\xbei\xc4\x8dno uporabljali hum-veeje in pogosto streljali kar iz njih oz. iz njihovih streh.'